CELEX: 32017R0215
Language: et
Date: 2016-11-30 00:00:00
Title: Komisjoni delegeeritud määrus (EL) 2017/215, 30. november 2016, millega muudetakse Euroopa Parlamendi ja nõukogu määrust (EL) nr 98/2013 seoses magneesiumnitraatheksahüdraadi kandmisega II lisas esitatud lõhkeainete lähteainete loetellu (EMPs kohaldatav tekst )

9.2.2017   
            
            
               ET
            
            
               Euroopa Liidu Teataja
            
            
               L 34/3
            
         KOMISJONI DELEGEERITUD MÄÄRUS (EL) 2017/215,
   30. november 2016,
   millega muudetakse Euroopa Parlamendi ja nõukogu määrust (EL) nr 98/2013 seoses magneesiumnitraatheksahüdraadi kandmisega II lisas esitatud lõhkeainete lähteainete loetellu
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. jaanuari 2013. aasta määrust (EL) nr 98/2013 lõhkeainete lähteainete turustamise ja kasutamise kohta, (1) eriti selle artiklit 12,
   ning arvestades järgmist:
   
               (1)
            
            
               Määruse (EL) nr 98/2013 II lisas loetletakse lõhkeainete lähteained, mille suhtes kohaldatakse ühtlustatud eeskirju, mis käsitlevad nende kättesaadavust üldsusele ning millega tagatakse asjakohane teatamine nende tarneahelas aset leidvatest kahtlustäratavatest tehingutest, kaotsiminekutest ja vargustest.
            
         
               (2)
            
            
               II lisas loetletud ained on üldsuse hulka kuuluvatele isikutele kättesaadavad, kuid nende suhtes kehtib teatamiskohustus, mis hõlmab nii kogu tarneahela professionaalseid kasutajaid kui ka üldsuse hulka kuuluvaid isikuid.
            
         
               (3)
            
            
               II lisa hõlmab juba mitmeid nitraatsoolasid, kuna neid on võimalik väärkasutada lõhkeainete lähteainetena. Magneesiumnitraat, mida tarnitakse heksahüdraadina, on sarnaste omadustega aine, kuid mida ei ole veel loetellu kantud.
            
         
               (4)
            
            
               Magneesiumnitraatheksahüdraati kasutatakse praegu II lisas loetletud nitraatsoolade mittekontrollitava alternatiivina. Lisaks sellele on viimastel aastatel väljastpoolt Euroopa Liitu teateid aine väärkasutamisest lõhkeainete lähteainena.
            
         
               (5)
            
            
               Arengud magneesiumnitraatheksahüdraadi väärkasutamisel ei põhjenda kõnealuse ainega seotud ohutaset või kauplemismahtu arvestades praegu üldsuse hulka kuuluvatele isikutele juurdepääsu piiramist.
            
         
               (6)
            
            
               Tugevamad kontrollmeetmed on vajalikud selleks, et riiklikel ametiasutustel oleks võimalik ennetada ja tuvastada kõnealuse aine võimalikku ebaseaduslikku kasutamist lõhkeainete lähteainena, ning seda on võimalik saavutada määrusega (EL) nr 98/2013 loodud teatamismehhanismi abil.
            
         
               (7)
            
            
               Magneesiumnitraatheksahüdraadi kättesaadavusest tuleneva ohu valguses, ning arvestades, et teatamiskohustuse kehtestamine ei mõjutaks märkimisväärselt majandustegevuses osalejaid või tarbijaid, on põhjendatud ja proportsionaalne kanda kõnealune aine määruse (EL) nr 98/2013 II lisasse,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 98/2013 II lisa tabelisse kantakse järgmine aine:
   
      
                  „Magneesiumnitraatheksahüdraat (CAS RN 13446-18–9)
               
               
                  2834 29 80 
               
               
                  3824 90 96 “
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. november 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 39, 9.2.2013, lk 1.